Jeg skriver denne anmeldelse for at gøre opmærksom på min oplevelse hos Yousee. "Sagen" kører stadig og jeg er da forhåbentlig overrasket over den glade afslutning, hvor jeg får ret/fred. I så fald skal jeg nok ændre min bedømmelse. 

Jeg modtager en regning fra Yousee, hvor de samtidig informerer mig om skiftet fra TDC til Yousee. Jeg gransker regningen og finder et par unøjagtigheder, som jeg i en mail d. 13 sept. påpeger overfor dem;

1; Brevet specificerer, at jeg skal af med 198,15 for "gebyr for brevpost" gældende fra 06.06.16-31.12.16. Det er både urimeligt og forkert. Skiftet er først sket nu her, så jeg skal ikke betale for en service gældende fra inden jeg kom med i Yousee. Samtidig har jeg ikke haft mulighed for at fravælge mig denne "service", hvilket gør det endnu mere suspekt.

2; Jeg skal betale 266,50 i abonnement for perioden 06.06.16-31.12.16. Igen, det er fra før jeg kom med i Yousee, og jeg betalte da også 242,49 til TDC d. 1.7.16. Det kan ikke passe, jeg skal betale dobbelt abonnement.

3; Jeg vil afmeldes "muligheden for at modtage fysisk brevpost". Vi skriver 2016 og sådanne "dummebøder" hører ingen steder hjemme.
-------
Jeg får d. 19 svar fra Yousee;
------------------
Hej Peter,
 
Tak for din mail.
 Vi har undersøgt sagen og gebyr for brevpost krediteres og fjernes fra din regninger i fremtiden. Selve krediteringen modregnes på din næste regning.
Venlig hilsen
********** 
Yousee.
-------------------------
Vedlagt er der en fakturering, hvor det fremgår at jeg skal betale for "gebyr for brevpost" indtil d. 19.6. Samtidig tages der ikke stilling til resten af spørgsmålene i den oprindelige mail. Forventningen om at jeg bare blindt betaler den fulde regning og så håber på at få pengene tilbage senere får mig til at skrive tilbage til dem samme dag;

Hej
1: Indtil videre lyder det jo meget godt, men det tager lige præcis måske 4-5 min. at ændre en regning og sende en ny elektronisk, i stedet for at jeg skal betale for mange penge og så forhåbentlig få dem modregnet senere. Det kan ikke være mit ansvar.

2: Samtidig kunne jeg godt tænke mig en oversigt over hvornår selve abonnementet er overgået til Yousee. Som skrevet tidligere betalte jeg til TDC 242,49,- d. 1.7.16, hvormed det virker meget forkert, at jeg så skal betale til Yousee allerede fra d. 6.6.16, da der derved skabes et overlap. Igen det ville være rart at kunne få et overblik, men jeg kan ikke logge ind på selvbetjening og finder det ikke formålstjenstligt at bruge megen af min arbejdstid på at sidde i telefonkø for at få mit brugernavn oplyst, som der kunne have været gjort automatisk i forbindelse med flytningen fra TDC.
Mvh. Peter C.
--------------------

Regningen skal betales senest d. 29 sept., hvorefter der jo nok bliver lagt gebyr osv. oveni, men jeg er stor modstander af denne forretningsgang, hvor man bliver tilsendt en fejlhæftet regning og derefter bare har at betale for at undgå unødvendige gebyr m.m. 

Jeg håber at kunne redigere anmeldelsen senere, og dreje den over i en positiv retning, men det har indtil videre været en noget rodet affære at blive smidt fra TDC til Yousee.
Mvh. Peter

OPDATERING:

Sidste gang jeg hørte fra kundeservice var 22. sept., hvor jeg fik følgende korte besked:
--------
Hej Peter.
 For at vi kan hjælpe dig skal vi bruge dit brugernavn og adgangskode til YouSee.
 Med venlig hilsen
xxxxx
--------------
Dertil svarede jeg efterfølgende: 

Hej
Jeg har åbenbart aldrig brugt TDCs hjemmeside, men nu har jeg fået mig oprettet som bruger til Yousee, så den del gik gnidningsfrit. Jeg kan så se via selvbetjening, at indstillingerne stadig stod til at jeg skulle modtage fysiske breve/regninger, så ham den første jeg snakkede med, fik det åbenbart ikke ordnet alligevel.
Jeg mangler stadig at få svar på en masse spørgsmål, imens betalingsdatoen for den uretmæssig store regning rykker tættere på. Ganske foruroligende, at det er mit ansvar at rette op på forkerte regninger, der bliver sendt ud.
Det kan ikke passe, at i skal bruge mit brugernavn/adgangskode til Yousee, for at kunne hjælpe mig. Det virker underligt. 
Det jeg har brug for er en ny regning, hvor jeg skal betale for mit abonnement og ikke alt mulig andet, såsom den urimelige "Gebyr for brevpost". 
Mvh. Peter C.
----------------
Efterfølgende har jeg ej hørt nogen som helst, samtidig med at regningen skal betales i overmorgen for at imødegå, at skulle betale ekstragebyr osv. 
Jeg opstiller følgende prognose; 1: Jeg betaler den uretmæssigt store regning. 2: Jeg skal efterfølgende bøvle med at få pengene tilbagebetalt. 3: Jeg flytter abonnement i protest mod den tarvelige behandling. 4: Jeg melder sagsforløbet til Teleankenævnet. De 150,- i sagsomkostninger ville jeg gerne betale i protest over den form for sagsbehandling jeg har oplevet.

Jeg håber, at jeg tager fejl og modtager en ny regning inden i morgen, men regner desv. ikke med det.

UPDATE: 
Jeg betalte regningen d. 29 sept. og modtog så en henvendelse dagen efter fra kundecenteret, hvor de undskyldte for sagsforløbet og sørgede for at jeg fik tilbagebetalt 206,55 kr. De blev uden bøvl overført til min nem-konto, hvorefter sagen som sådan er lukket. Det har alt i alt været noget frustrerende, at få nogle vage svar tilbage på ens klagepunkter, samtidig med at tiden løb afsted frem mod betalingsdatoen, men jeg er glad for at det nu er ovre.